CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15983)
  + [Valencià](/va/acuerdo/15460)






Selector de idioma

Leer

* [Español](/es/acuerdo/15068)
* [Valencià](/va/acuerdo/15370)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

Data d'aprovació
:   23/07/2021

Data de publicació
:   01/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/15240)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15408)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15938)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT&url=https://www.boua.ua.es/va/acuerdo/15857)

**Títol:** CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 23 de juliol de 2021

CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

1. Objectiu i destinataris

És objectiu d'aquesta convocatòria promoure la iniciació en tasques d'investigació dels estudiants universitaris que estiguen cursant el màster en Economia Quantitativa de la Universitat d'Alacant, mitjançant l'assignació d'una ajuda que els permeta iniciar-se en tasques d'investigació vinculades amb els estudis que estan cursant i facilitar la futura orientació professional o investigadora.

2. Nombre d'ajudes i finançament

S'ofereix on màxim de 6 ajudes, a gaudir en el curs acadèmic 2021-22.

La dotació màxima per a aquesta convocatòria és de 48.000 euros (6 ajudes de 8.000 euros) i es troba consignada en el capítol 4 de crèdits del Departament de Fonaments de l'Anàlisi Econòmica (clau 73161G0326). L'execució d'aquesta liquidació està supeditada a la disponibilitat de liquiditat de la Universitat d'Alacant. Aquesta ajuda en cap cas tindrà efectes juridicolaborals entre la persona beneficiària i la Universitat d'Alacant, ni tampoc suposa un compromís d'incorporació posterior de la persona beneficiària a la plantilla d'aquesta. La col·laboració prestada per l'estudiant estarà directament vinculada amb els estudis i no suposarà, en cap cas, la realització de tasques pròpies d'un lloc de treball.

Pagaments

L'ajuda s'abonarà en dos terminis:

El primer termini, que suposarà el 60% de l'ajuda, serà abonat una vegada resolta la convocatòria.

El segon, que suposarà el 40%, serà abonat el dia 15 de març del 2022, després de la comprovació del rendiment acadèmic satisfactori de l'estudiant en les assignatures cursades fins a aquell moment (d'acord amb el certificat de notes i/o l'informe de la coordinadora del màster); en cas contrari serà abonat al juliol del 2022, sempre que l'estudiant haja aprovat totes les assignatures de màster cursades en el curs 2021-22.

Justificació

La data final de justificació de la destinació dels fons és el com a màxim el 31 de juliol del 2022, mitjançant la comprovació del rendiment acadèmic de les persones beneficiàries.

3. Les persones beneficiàries d'aquestes ajudes tindran els drets següents:

a) Obtenir del Departament de Fonaments de l'Anàlisi Econòmica la col·laboració i el suport necessaris per al desenvolupament normal dels estudis.

b) Percebre la dotació econòmica que corresponga a l'ajuda en la forma establida en aquest apartat.

Les persones beneficiàries d'aquestes ajudes tindran les obligacions següents:

a) Acreditar el compliment dels requisits i les condicions establits per a ser beneficiari de l'ajuda a la data de finalització de presentació de sol·licituds.

b) Sotmetre's a les actuacions de comprovació necessàries per a verificar, si escau, el compliment i l'efectivitat de les condicions de concessió de l'ajuda.

c) Seguir durant el curs 2021-2022, per ensenyament oficial, els estudis del màster en Economia Quantitativa de la Universitat d'Alacant.

d) Mantenir una estreta col·laboració amb el tutor acadèmic, amb vista al compliment del programa de formació i el calendari d'activitats presentat.

e) Ajustar-se a les normes pròpies de funcionament de la Universitat d'Alacant.

f) Comunicar al Departament de Fonaments de l'Anàlisi Econòmica la renúncia a l'ajuda que li haja sigut concedida, com també qualsevol incidència que s'opose o menyscabe l'obtenció dels objectius previstos en aquesta convocatòria. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l'anul·lació de l'ajuda prèvia audiència de la persona interessada.

g) Sotmetre's a les actuacions de comprovació i control financer que puguen fer els òrgans competents de la Universitat d'Alacant, i aportar tota la informació que li siga requerida en l'exercici de les actuacions anteriors.

h) Respectar les normes fixades en aquesta convocatòria, i també les que la Universitat d'Alacant determine, en l'àmbit de les seues competències, per a supervisar i avaluar el desenvolupament del treball.

i) Altres obligacions establides en la normativa de subvencions.

4. Requisits de les persones sol·licitants

Podran sol·licitar aquestes ajudes els estudiants universitaris del màster en Economia Quantitativa de la Universitat d'Alacant que reunisquen els requisits següents:

a) No estar incapacitat físicament ni patir cap malaltia que puga impedir el desenvolupament de l'activitat formativa que constituïsca l'objecte de l'ajuda.

b) Els estudiants estrangers no comunitaris hauran d'estar en possessió del NIE o Passaport en el termini de presentació de sol·licituds d'aquesta convocatòria.

c) Estar avalat per un tutor acadèmic que serà un membre del Departament de Fonaments de l'Anàlisi Econòmica amb docència en el màster en Economia Quantitativa, amb la titulació de doctor i que pertanga a la plantilla docent i investigadora de la Universitat d'Alacant. Cap tutor acadèmic podrà figurar com a tal en més d'una sol·licitud d'ajuda dins d'aquesta convocatòria.

Els requisits anteriorment esmentats i que no figuren en l'expedient de la persona sol·licitant en la data en què acaba el termini de presentació de sol·licituds seran motiu d'exclusió d'aquesta convocatòria.

La percepció d'una ajuda dins d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat (en concret amb les ajudes per a iniciació a la investigació del Vicerectorat d'Investigació, Desenvolupament i Innovació o les beques de col·laboració del Ministeri d'Educació, Cultura i Esport), com també amb sous o salaris que impliquen vinculació contractual o estatutària de la persona beneficiària.

5. Presentació de sol·licituds

Les sol·licituds seran presentades en el registre de la Universitat d'Alacant, segons el model disponible en la Secretaria del Departament de Fonaments de l'Anàlisi Econòmica i en la pàgina web del Departament (Anuncis d'ajudes i convocatòries - Fonaments de l'Anàlisi Econòmica (ua.es)). Les sol·licituds estaran dirigides al director del Departament de Fonaments de l'Anàlisi Econòmica i hauran d'anar acompanyades de curriculum vitae i, en el cas de ciutadans estrangers, del NIE o passaport.

La sol·licitud haurà d'anar avalada pel tutor acadèmic i amb el vistiplau de la directora del máster.

La convocatòria serà publicada en el BOUA amb caràcter informatiu, prèviament a la publicació de l'extracte d'aquesta en el DOGV.

El termini de presentació de sol·licituds serà del 13 al 16 de setembre del 2021. La presentació de la sol·licitud implica l'acceptació de les bases de la convocatòria.

La mateixa persona candidata no podrà presentar més d'una sol·licitud. Si es donara el cas s'invalidarien totes les sol·licituds presentades.

6. Resolució

Les sol·licituds seran avaluades por una comissió presidida pel director del Departament de Fonaments de l'Anàlisi Econòmica i integrada a més pel degà de la Facultat d'Econòmiques, o persona en qui delegue, dos vocals entre el professorat vinculat al màster, i el secretari del Departament de Fonaments de l'Anàlisi Econòmica. Aquest últim actuarà com a secretari de la Comissió. La concessió de l'ajuda serà notificada amb anterioritat a un mes des de la finalització del termini de presentació de sol·licituds.

Per a l'avaluació i la selecció de les persones candidates s'aplicaran els criteris i el barem següents:

Expedient acadèmic de la titulació universitària de grau o equivalent que dona accés al màster en Economia Quantitativa en el qual es troba matriculat: fins a 6 punts.

Cartes de referència: fins a 4 punts.

La Comissió aplicarà els criteris d'avaluació i elaborarà una relació prioritzada de les persones candidates. La resolució inclourà una llista de candidats suplents per al cas que es produïren renúncies dins del termini de 15 dies a partir de la data de publicació de la resolució de concessió. L'adjudicació de les ajudes corresponents a renúncies es produirà en l'ordre establit en la relació de suplents.

7. Seguiment

L'alta es tramitarà prèvia presentació per les persones interessades en el Departament de Fonaments de l'Anàlisi Econòmica de la Universitat d'Alacant, dins dels 10 dies naturals des de la data de resolució definitiva, dels documents següents:

a) Document d'acceptació de les obligacions com a persona beneficiària d'una ajuda per a estudiants del màster en Economia Quantitativa de la Universitat d'Alacant, amb el vistiplau del tutor acadèmic i del director del màster.

b) Dades bancàries per a l'abonament de les dotacions de l'ajuda. Si la persona beneficiària no presenta aquest document d'acceptació en la data establida, s'entendrà que renuncia a l'ajuda.

En cap cas s'autoritzaran canvis de tutor acadèmic o grup d'investigació, tret que concórreguen circumstàncies de força major apreciades pel Departament de Fonaments de l'Anàlisi Econòmica.

Les renúncies i les baixes hauran de ser comunicades pel tutor acadèmic i amb el vistiplau del director del grup d'investigació, quan se'n tinga coneixement.

L'incompliment total o parcial dels requisits i les obligacions establides en aquestes bases i altres normes aplicables, donarà lloc a l'obertura d'un expedient de reintegrament, la convocatòria del qual, prèvia audiència de la persona interessada, podrà donar lloc a la revocació de l'ajuda concedida parcialment o total i l'obligació de reintegrar la quantia corresponent, d'acord amb el que estableix la legislació de subvencions.

Protecció de dades

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

Recursos

Contra la convocatòria, les bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran  
interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 23 de juliol del 2021

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre del 2020)

Rosario Isabel Ferrer Cascales





[Carretera Sant Vicent del Raspeig s/n  
03328 Sant Vicent del Raspeig - Alacant  
 Tel. 29 183 9768 - Fax 91 331 7516](https://www.google.es/maps/@34.591188,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12661&trk=tyah&trkInfo=tarId%4M6290078797367%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)